Handeuleum
Handeuleum; daun temen-temen;  (Graptophyllum pictum) katelah ogé daun  ungu nyaéta hiji tangkal pikeun ubar anu asal muasalna ti Papua Nugini katut Polinesia tuluy nyebar ka sababaraha daérah antukna nepi ka Indonesia. Ieu spésiés ungal daérah mibanda ngaran béda-béda umpamana di daérah Jawa katelahna demung, tulak, wungu. Urang Madura nyebutna karotong, urang Bali nyebutna  temen. Di Ternaté katelah kadi-kadi, kobi-kobi. Urang Ambon nyebutna  daun putri jeung réa-réa deui.

Pedaran
Handeuleum nyaéta tangkal anu ngarungkun atawa perdu ajeg. Jangkungna kurang leuwih kana 1,5 nepi ka 8 méter. Tangkalna kasebut aya kaian, mibanda buku, herang tur kelirna gandaria semuhéjo. Daunna tunggal semu buleud, cupatna pondok daun beulah luhurna sem herang tulangna jiga cucuk lauk, tungtung daunna rata. Kembangna ngaranggeuy, bijil tina tungtung tangkalna, panjang kurang leuwih 3-12 cm kelir semu gandaria. Buahna lonyod sakapeung aya anu masagi, kelir gandaria semu coklat. sikina bodas tur buleud mibanda kulit anu kandel. .

Tempat hirup jeung ngarekahan 

Spésiés ieu asal muasalna ti daérah Papua Nugini jeung Polinesia. Tuluy di wanohkeun ka daérah Indo-Cina, Basisir Malaysia, Filipina, jeung Indonesia. Di Jawa, handeuleum hirup dina  1250 mdpl. Tangkal dipelak mangrupa pager hirup jeung pepelakan pikeun papaés utamana anu mibanda daun beureum. Sangkan alus  biasana tangkal handeuleum dipelak di wewengkon anu negrak atawa cukup kasorot ku panonpoé. Jeung taneuhna anu subur tur rada baseuh.

Mangpaat

Handeuleum bisa dimangpaatkeu ngalemeskeun  kulit, ngubaran borok, bisul, jeung bareuh alatan tidagor atawa tipalitek. Bisa ogé diinumkeun hasiatna bisa ngubaran batu ginjal, wasir, jeung hépatitis. hasiat séjén ieu tangkal bisa nurunkeun kadar gula dina getih. Ieu tangkal bisa waé dijadikeun   anti-diabetes, alatan mibanda kualitas anu hadé ti batan metformin anumangrupa obat umum pikeun   anti-diabetes. Tapi dina prakna di cobaan kabeurit ngabalukarkeun éta beurit paéh, ku lantaran éta nepi ka kiwari masih kénéh diayakeun panalungtikan anu leuwih lengkep pikeun bahaya tina éta racun handeuleum.

Dicutat tina 

Bacaan

Tutumbu Kaluar 

 Handeuleum dalam Plantamor.
  Hasiat daun handeuleum

Tutuwuhan ubar
Acanthaceae